पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिम बंगाल में चुनाव के बाद हुई हिंसा में भाजपा कार्यकर्ताओं की जो हत्याएं हुई है। उसके पीछे ममता बनर्जी व टीएमसी के नेताओं का हाथ हैं। क्योंकि उनके इशारे के बिना यह संभल नहीं हो सकता। यह बात बुधवार सुबह कलेक्ट्रेट में ममता बनर्जी व टीएमसी के खिलाफ प्रदर्शन के दौरान सांसद पीपी चौधरी ने कही।
उन्होंने कहा कि टीएमसी के गुड़ों ने हिंसा की आड़ में भाजपा कार्यकर्ताओं को निशाना बनाकर उनकी हत्या की हैं। लोकतंत्र बचाने एवं ममता बनर्जी व टीएमसी के खिलाफ बुधवार को भाजपा कार्यकर्ताओं द्वारा पूरे देश में बूथ स्तर पर टीएमसी के खिलाफ विरोध प्रदर्शन किया जा रहा हैं। उन्होंने कहा कि वेस्ट बंगाल में कानून व्यवस्था बिगड़ी हुई है जो ममता बनर्जी से कंट्रोल नहीं हो रही हैं। इसलिए हमारा राष्ट्रपति से निवेदन रहेगा कि वेस्ट बंागल की स्थिति को देखते हुए राष्ट्रपति शासन लागू किया जाए।
नारेबाजी कर जताया ममता बनर्जी के खिलाफ विरोध
इससे पहले सांसद पीपी चौधरी के नेतृत्व में भाजपा के पदाधिकारी सिर पर काली पट्टी व मुंह पर काला मास्क लगा कलक्ट्रेट पहुंचे। उन्होंने ममता बनर्जी के खिलाफ नारेबाजी की। ममता तेरी दादागिरी नहीं चलेगी नहीं चलेगी , हत्यारों को फांसी दो, टीएमसी हटाओ देश बचाओ जैसे नारे लगाए। उन्होंने पश्चिम बंगाल में चुनाव के बाद हुई हिंसा के लिए ममता बनर्जी व टीएमसी के नेताओं को जिम्मेदार ठहराया। इस दौरान सभापति रेखा भाटी, पूर्व सभापति महेंद्र बोहरा, तिलोक चौधरी, पार्षद राकेश भाटी, रामकिशोर साबू, शिवजी प्रजापत, भंवर चौधरी सहित कई जने उपस्थित हुए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn